Eleuterijus

Šventasis Eleuterijus (m. 189 m.) – popiežius nuo 175 (174?) iki 189 m.
Įvairūs šaltiniai nurodo ir kitas tarnystės datas – nuo 171 iki 193 m. Graikų kalba jo vardas reiškia „laisvas“.

Gimė Nikopolio mieste, Epyro regione, Graikijoje.

Veikla 
Jo amžinininkai (Hegesippus) nurodo, kad Eleuterijus popiežių šv. Aniceto ir šv. Sotero pontifikato metais buvo Romos bažnyčios diakonas.

Būdamas popiežiumi, gana ilgą laiką pakančiai vertino montanistų veiklą (remiantis Tertuliano raštais).

Manoma, kad palaidotas Vatikano kalvoje greta šv. Petro, vėliau buvęs perlaidotas San Giovanni della Pigna bažnytėlėje, netoli Panteono, o 1591 m. popiežiaus Siksto V sesers Kamilos Pereti (Camilla Peretti) pageidavimu jo palaikai perkelti į Santa Susanna bažnyčią.

Šventė 
Liturginė šv. Eleuterijaus diena švenčiama gegužės 26 d.

Šaltiniai 

 Liber Pontificalis
 Katalikų enciklopedija

Katalikų šventieji
Popiežiai